title: Sklep Evropske centralne banke z dne 19. februarja 2004 o sprejetju Poslovnika Evropske centralne banke (ECB/2004/2)

text:
Pomembno pravno obvestilo

|

32004D0002

Uradni list L 080 , 18/03/2004 str. 0033 - 0041

		Sklep Evropske centralne bankez dne 19. februarja 2004o sprejetju Poslovnika Evropske centralne banke(ECB/2004/2)(2004/257/ES)SVET EVROPSKE CENTRALNE BANKE JE –ob upoštevanju Statuta Evropskega sistema centralnih bank in Evropske centralne banke in zlasti člena 12.3 Statuta –SKLENIL:Edini členPoslovnik Evropske centralne banke, kakor je bil spremenjen 22. aprila 1999 in ponovno s Sklepom ECB/1999/6 z dne 7. oktobra 1999 o spremembah Poslovnika Evropske centralne banke [1], se nadomesti z naslednjim, ki začne veljati 1. marca 2004.POSLOVNIK EVROPSKE CENTRALNE BANKEUVODNO POGLAVJEČlen 1Opredelitev pojmovTa poslovnik dopolnjuje Pogodbo o ustanovitvi Evropske skupnosti in Statut Evropskega sistema centralnih bank in Evropske centralne banke. Izrazi v tem poslovniku imajo enak pomen kot v Pogodbi in Statutu. Izraz "Eurosistem" pomeni Evropsko centralno banko (ECB) in nacionalne centralne banke tistih držav članic, katerih valuta je euro.POGLAVJE ISVET ECBČlen 2Datum in kraj sej Sveta ECB2.1 Svet ECB odloči o datumih svojih sej na predlog predsednika. Svet ECB se načeloma sestaja redno po urniku, ki ga določi pravočasno pred začetkom vsakega koledarskega leta.2.2 Predsednik skliče sejo Sveta ECB, če zahtevo za sejo vložijo vsaj trije člani Sveta ECB.2.3 Predsednik lahko skliče sejo Sveta ECB tudi, kadar koli je to po njegovem mnenju potrebno.2.4 Svet ECB običajno zaseda v prostorih ECB.2.5 Seje so lahko tudi v obliki telekonference, če temu ne nasprotujejo vsaj trije guvernerji.Člen 3Udeležba na sejah Sveta ECB3.1 Razen če je v tem poslovniku določeno drugače, je udeležba na sejah Sveta ECB omejena na člane Sveta ECB, predsednika Sveta Evropske unije in člana Komisije Evropskih skupnosti.3.2 Vsakega guvernerja lahko običajno spremlja ena oseba.3.3 Če se guverner ne more udeležiti seje, lahko pisno imenuje namestnika, kar pa ne vpliva na določbe člena 4. To pisno sporočilo pošlje predsedniku pravočasno pred sejo. Tega namestnika lahko običajno spremlja ena oseba.3.4 Predsednik imenuje zaposlenega v ECB za tajnika. Tajnik pomaga Izvršilnemu odboru pri pripravi sej Sveta ECB in sestavlja zapisnike sej.3.5 Svet ECB lahko povabi tudi druge osebe, da se udeležijo njegovih sej, če je to po njegovem mnenju primerno.Člen 4Glasovanje4.1 Svet ECB je sklepčen, če sta navzoči dve tretjini članov. Če svet ni sklepčen, lahko predsednik skliče izredno sejo, na kateri se odločitve sprejmejo ne glede na sklepčnost.4.2 Svet ECB glasuje na predlog predsednika. Predsednik lahko začne postopek glasovanja tudi na predlog katerega od članov Sveta ECB.4.3 Vzdržani glasovi ne preprečijo sprejetja odločitev Sveta ECB po členu 41.2 Statuta.4.4 Če član Sveta ECB ne more glasovati daljši čas (t.j. dlje kot en mesec), lahko imenuje namestnika kot člana Sveta ECB.4.5 Če guverner ne more glasovati o odločitvi, ki se sprejema na podlagi členov 28, 29, 30, 32, 33 in 51 Statuta, lahko v skladu s členom 10.3 Statuta njegov namestnik odda njegov ponderirani glas.4.6 Predsednik lahko začne tajno glasovanje, če to zahtevajo vsaj trije člani Sveta ECB. Če so člani Sveta ECB s predlogom za odločitev na podlagi členov 11.1, 11.3 ali 11.4 Statuta osebno prizadeti, se glasuje tajno. V takih primerih zadevni člani Sveta ECB pri glasovanju ne sodelujejo.4.7 Odločitve se lahko sprejmejo tudi po pisnem postopku, razen če temu nasprotujejo vsaj trije člani Sveta ECB. Pri pisnem postopku je treba zagotoviti: (i) običajno najmanj pet delovnih dni za preučitev s strani vsakega člana Sveta ECB, (ii) lastnoročni podpis vsakega člana Sveta ECB (ali njegovega namestnika v skladu s členom 4.4) in (iii) zapis vsake take odločitve v zapisniku naslednje seje Sveta ECB.Člen 5Organizacija sej Sveta ECB5.1 Svet ECB sprejme dnevni red za vsako sejo. Izvršilni odbor sestavi začasni dnevni red in ga skupaj s pripadajočimi dokumenti pošlje članom Sveta ECB in drugim pooblaščenim udeležencem vsaj osem dni pred sejo, razen v izrednih primerih, ko Izvršilni odbor ravna okoliščinam primerno. Svet ECB lahko na predlog predsednika ali katerega koli drugega člana Sveta ECB odloči, da se posamezne točke črtajo z začasnega dnevnega reda ali da se mu dodajo nove. Točka se črta z dnevnega reda na zahtevo vsaj treh članov Sveta ECB, če pripadajoči dokumenti niso bili pravočasno predloženi članom Sveta ECB.5.2 Zapisnik razprave Sveta ECB se predloži njegovim članom v odobritev na naslednji seji (ali, kadar je to potrebno, že prej s pisnim postopkom), podpiše pa ga predsednik.5.3 Svet ECB lahko sprejme notranja pravila o odločanju v izrednih primerih.POGLAVJE IIIZVRŠILNI ODBORČlen 6Datum in kraj sej Izvršilnega odbora6.1 Izvršilni odbor odloči o datumu sej na predlog predsednika.6.2 Predsednik lahko skliče seje Izvršilnega odbora tudi, kadar koli je to po njegovem mnenju potrebno.Člen 7Glasovanje7.1 Izvršilni odbor je sklepčen v skladu s členom 11.5 Statuta, če sta navzoči dve tretjini članov. Če odbor ni sklepčen, lahko predsednik skliče izredno sejo, na kateri se odločitve lahko sprejmejo ne glede na sklepčnost.7.2 Odločitve se lahko sprejmejo tudi po pisnem postopku, razen če temu nasprotujeta vsaj dva člana Izvršilnega odbora.7.3 Člani Izvršilnega odbora, ki bi bili ob morebitni odločitvi po členih 11.1, 11.3 ali 11.4 Statuta osebno prizadeti, pri glasovanju ne sodelujejo.Člen 8Organizacija sej Izvršilnega odboraIzvršilni odbor odloči o organizaciji svojih sej.POGLAVJE IIIORGANIZACIJA EVROPSKE CENTRALNE BANKEČlen 9Odbori Eurosistema/ESCB9.1 Svet ECB ustanovi in razpusti odbore. Odbori pomagajo pri delu organov odločanja ECB in poročajo Svetu ECB prek Izvršilnega odbora.9.2 Odbori so sestavljeni iz največ dveh članov iz vsake NCB v Evrosistemu in iz ECB, ki jih imenujejo guvernerji oziroma Izvršilni odbor. Svet ECB določi naloge in pristojnosti odborov ter imenuje njihove predsednike. Predsednik je praviloma zaposleni v ECB. Tako Svet ECB kot Izvršilni odbor imata pravico, da od odborov zahtevata preučitev določenih tem. ECB zagotovi odborom pisarniško pomoč.9.3 Tudi nacionalna centralna banka vsake nesodelujoče države članice lahko imenuje največ dva zaposlena, da se udeležita sej odborov, kadar se ti ukvarjajo z zadevami, ki spadajo v področje pristojnosti Razširjenega sveta, in kadar koli je to po mnenju predsednika posameznega odbora in Izvršilnega odbora primerno.9.4 Tudi predstavniki drugih institucij in organov Skupnosti ter katera koli tretja oseba so lahko vabljeni, da se udeležijo sej odborov, kadar koli je to po mnenju predsednika posameznega odbora in Izvršilnega odbora primerno.Člen 9aSvet ECB se lahko odloči za ustanovitev ad hoc odborov za določene svetovalne naloge.Člen 10Notranja organiziranost10.1 Izvršilni odbor po posvetu s Svetom ECB odloči o številu, imenu in pristojnostih posameznih delovnih enot v ECB. Ta odločitev se objavi.10.2 Vse delovne enote v ECB delujejo pod upravljavskim vodstvom Izvršilnega odbora. Izvršilni odbor odloči o posamičnih odgovornostih svojih članov za delovne enote v ECB in o tem obvesti Svet ECB, Razširjeni svet in zaposlene v ECB. Vsaka takšna odločitev se sprejme le v navzočnosti vseh članov Izvršilnega odbora in ne sme biti sprejeta, če predsednik glasuje proti.Člen 11Zaposleni v ECB11.1 Vsak zaposleni v ECB je obveščen o svojem mestu v sistemu organiziranosti ECB, o svoji liniji poročanja in o svojih strokovnih nalogah.11.2 Brez poseganja v določbe členov 36 in 47 Statuta sprejme Izvršilni odbor organizacijska pravila (v nadaljevanju: upravne okrožnice), ki so za zaposlene v ECB zavezujoča.11.3 Izvršilni odbor sprejme in posodablja Kodeks ravnanja kot usmeritev za svoje člane in zaposlene v ECB.POGLAVJE IVVKLJUČEVANJE RAZŠIRJENEGA SVETA V NALOGE EVROPSKEGA SISTEMA CENTRALNIH BANKČlen 12Razmerje med Svetom ECB in Razširjenim svetom12.1 Razširjeni svet ECB ima možnost predložiti pripombe, preden Svet ECB sprejme:- mnenja po členih 4 in 25.1 Statuta,- priporočila po členu 42 Statuta, ki se nanašajo na področje statistike,- letno poročilo,- pravila o standardizaciji računovodskih pravil in poročanja o poslovanju,- ukrepe za uporabo člena 29 Statuta,- pogoje za zaposlitev v ECB,- v zvezi s pripravo nepreklicne določitve deviznih tečajev, mnenje ECB po členu 123(5) Pogodbe ali v zvezi s pravnimi akti Skupnosti, ki jih je treba sprejeti, ko je odstopanje odpravljeno.12.2 Kadar koli se od Razširjenega sveta zahteva, da predloži pripombe po prvem odstavku tega člena, mu mora biti za to dan razumen rok, ki ne sme biti krajši od desetih delovnih dni. V nujnem primeru, ki mora biti upravičen v zahtevi, se ta rok lahko skrajša na pet delovnih dni. Predsednik lahko odloči, da se uporabi pisni postopek.12.3 Predsednik v skladu s členom 47.4 Statuta obvešča Razširjeni svet o sklepih, ki jih sprejme Svet ECB.Člen 13Razmerje med Izvršilnim odborom in Razširjenim svetom13.1 Razširjeni svet ECB ima možnost predložiti pripombe, preden Izvršilni odbor:- uveljavi pravne akte Sveta ECB, pri katerih je v skladu s členom 12.1 zgoraj zahtevano sodelovanje Razširjenega sveta,- sprejme, na podlagi pooblastil, prenesenih s strani Sveta ECB v skladu s členom 12.1. Statuta, pravne akte, za katere je v skladu s členom 12.1 tega poslovnika zahtevano sodelovanje Razširjenega sveta.13.2 Kadar koli se od Razširjenega sveta zahteva, da predloži pripombe po prvem odstavku tega člena, mu mora biti za to dan razumen rok, ki ne sme biti krajši od desetih delovnih dni. V nujnem primeru, ki mora biti upravičen v zahtevi, se ta rok lahko skrajša na pet delovnih dni. Predsednik lahko odloči, da se uporabi pisni postopek.POGLAVJE VPOSEBNE POSTOPKOVNE DOLOČBEČlen 14Prenos pooblastil14.1 Prenos pooblastil Sveta ECB na Izvršilni odbor na podlagi zadnjega stavka drugega odstavka člena 12.1 Statuta se sporoči zadevnim osebam ali pa se, če je to primerno, objavi, kadar imajo odločitve, sprejete na podlagi prenesenih pooblastil, pravne posledice za tretje osebe. Svet ECB je treba nemudoma obvestiti o vsakem aktu, sprejetem na podlagi prenesenih pooblastil.14.2 Knjiga pooblaščenih podpisnikov ECB, vzpostavljena na podlagi odločitev, sprejetih v skladu s členom 39 Statuta, se pošlje zainteresiranim osebam.Člen 15Postopek v zvezi s pripravo proračuna15.1 Svet ECB sprejme na predlog Izvršilnega odbora in v skladu z načeli, ki jih je določil Svet ECB, pred potekom vsakega poslovnega leta proračun ECB za naslednje poslovno leto.15.2 Za pomoč v zadevah, povezanih s proračunom ECB, Svet ECB ustanovi Odbor za proračun in določi njegove naloge in pristojnosti ter sestavo.Člen 16Poročanje in letni računovodski izkazi16.1 Svet ECB sprejme letno poročilo, kot je zahtevano po členu 15.3 Statuta.16.2 Pristojnost za sprejetje in objavo četrtletnih poročil po členu 15.1 Statuta, tedenskih konsolidiranih računovodskih izkazov po členu 15.2 Statuta, konsolidiranih bilanc stanja po členu 26.3 Statuta in drugih poročil se prenese na Izvršilni odbor.16.3 Izvršilni odbor v skladu z načeli, ki jih je sprejel Svet ECB, pripravi letne računovodske izkaze ECB v prvem mesecu naslednjega poslovnega leta. Letni računovodski izkazi se predložijo zunanjemu revizorju.16.4 Svet ECB sprejme letne računovodske izkaze ECB v prvem četrtletju naslednjega leta. Poročilo zunanjega revizorja se predloži Svetu ECB pred sprejetjem letnih računovodskih izkazov.Člen 17Pravni instrumenti ECB17.1 Uredbe ECB sprejme Svet ECB, v njegovem imenu pa jih podpiše predsednik.17.2 Smernice ECB sprejme Svet ECB, in jih nato uradno sporoči, v enem od uradnih jezikov Evropskih skupnosti, v imenu Sveta ECB pa jih podpiše predsednik. V njih so navedeni razlogi, na katerih temeljijo. Uradno sporočilo se nacionalnim centralnim bankam lahko pošlje po telefaksu, elektronski pošti ali teleksu ali v papirni obliki. Vsaka smernica ECB, ki naj bo uradno objavljena, se prevede v vse uradne jezike Evropskih skupnosti.17.3 Svet ECB lahko na Izvršilni odbor prenese svoja normativna pooblastila za izvajanje svojih uredb in smernic. Takšna uredba ali smernica natančno določa zadeve, ki naj se izvedejo, kakor tudi meje in področje prenesenih pooblastil.17.4 Odločbe in priporočila ECB sprejme Svet ECB ali Izvršilni odbor, vsak v okviru svojih pristojnosti, podpiše pa jih predsednik. Odločbe ECB o naložitvi sankcij tretjim osebam podpisujejo predsednik, podpredsednik ali dva člana Izvršilnega odbora. V odločbah in priporočilih ECB so navedeni razlogi, na katerih temeljijo. Priporočila v zvezi z sekundarno zakonodajo Skupnosti po členu 42 Statuta sprejme Svet ECB.17.5 Brez poseganja v določbe člena 44, drugi odstavek, in člena 47.1, prva alinea, Statuta sprejme mnenja ECB Svet ECB. V izjemnih okoliščinah in razen če vsaj trije guvernerji izrazijo željo, da se obdrži pristojnost Sveta ECB za sprejemanje določenih mnenj, lahko mnenja ECB sprejme Izvršilni odbor v skladu s pripombami Sveta ECB in ob upoštevanju sodelovanja Razširjenega sveta. Mnenja ECB podpiše predsednik.17.6 Navodila ECB sprejme Izvršilni odbor, in jih nato uradno sporoči, v enem od uradnih jezikov Evropskih skupnosti, v imenu Izvršilnega odbora pa jih podpiše predsednik ali dva člana Izvršilnega odbora. Uradno sporočilo se nacionalnim centralnim bankam lahko pošlje po telefaksu, elektronski pošti ali teleksu ali v papirni obliki. Vsako navodilo ECB, ki naj bo uradno objavljeno, se prevede v vse uradne jezike Evropskih skupnosti.17.7 Vsi pravni instrumenti ECB so zaradi lažjega prepoznavanja označeni z zaporedno številko. Izvršilni odbor sprejme ukrepe za varno hrambo izvirnikov, za uradno sporočanje naslovnikom ali svetovalnim organom in za objavo v vseh uradnih jezikih Evropske unije v Uradnem listu Evropske unije, če gre za uredbe ECB, mnenja ECB o osnutkih predpisov Skupnosti in tiste pravne instrumente ECB, o katerih objavi je bilo izrecno odločeno.17.8 Za pravne akte, določene v členu 34 Statuta, se uporabljajo načela Uredbe Sveta (ES) št. 1 z dne 15. aprila 1958 o določitvi jezika, ki se uporablja v Evropski gospodarski skupnosti [1].Člen 18Postopek po členu 106(2) PogodbeSoglasje, določeno v členu 106(2) Pogodbe, izda Svet ECB za naslednje leto v enotni odločbi za vse sodelujoče države članice v zadnjem četrtletju vsakega leta.Člen 19Naročila19.1 ECB pri naročanju blaga in storitev upošteva načela javnosti, preglednosti, enakega dostopa, nediskriminacije in učinkovitega upravljanja.19.2 Možna so odstopanja od teh načel, razen od načela učinkovitega upravljanja, v nujnih primerih, zaradi varnosti ali tajnosti, kadar je dobavitelj le eden, za dobave iz nacionalnih centralnih bank v ECB, za zagotovitev stalnosti dobavitelja.Člen 20Izbira, imenovanje in napredovanje zaposlenih20.1 Izvršilni odbor izbere in imenuje vse zaposlene v ECB in odloča o njihovem napredovanju.20.2 Vsi zaposleni v ECB so izbrani in imenovani ter napredujejo ob upoštevanju načel strokovne usposobljenosti, javnosti, preglednosti, enakega dostopa in nediskriminacije. Pravila in postopki za zaposlovanje in za notranje napredovanje so podrobneje opredeljeni v upravnih okrožnicah.Člen 21Pogoji za zaposlitev21.1 Pogoji za zaposlitev in Pravila za zaposlene določajo delovna razmerja med ECB in zaposlenimi v ECB.21.2 Svet ECB na predlog Izvršilnega odbora in po posvetovanju z Razširjenim svetom sprejme Pogoje za zaposlitev.21.3 Izvršilni odbor sprejme Pravila za zaposlene, po katerih se izvajajo Pogoji za zaposlitev.21.4 Pred sprejetjem novih Pogojev za zaposlitev ali Pravil za zaposlene se posvetujeta s Svetom zaposlenih. Njegovo mnenje se predloži Svetu ECB oziroma Izvršilnemu odboru.Člen 22Sporočila in razglasitveSplošna sporočila in razglasitve odločitev organov odločanja ECB se lahko objavijo na spletni strani ECB, v Uradnem listu Evropske unije ali po sredstvih obveščanja, običajnih za finančne trge, ali po katerem koli drugem mediju.Člen 23Zaupnost in dostop do dokumentov ECB23.1 Razprave organov odločanja ECB in odborov ali skupin, ki so jih ustanovili, so zaupne, razen če Svet ECB pooblasti predsednika, da objavi rezultate njihovih posvetovanj.23.2 Dostop javnosti do dokumentov, ki jih je sestavila ali ki jih hrani ECB, je urejen s sklepom Sveta ECB.23.3 Dokumenti, ki jih je sestavila ECB, se opredelijo za tajne in se z njimi ravna v skladu s pravili, določenimi v upravni okrožnici. Po preteku 30 let bodo prosto dostopni, če organi odločanja ne odločijo drugače.POGLAVJE VIKONČNA DOLOČBAČlen 24Spremembe tega poslovnikaSvet ECB lahko spremeni ta poslovnik. Razširjeni svet lahko predlaga spremembe, Izvršilni odbor pa lahko sprejme dopolnilna pravila v okviru svojih pristojnosti.V Frankfurtu na Majni, 19. februarja 2004Predsednik ECBJean-claude Trichet[1] UL L 314, 8.12.1999, str. 32.[1] UL 17, 6.10.1958, str. 385.--------------------------------------------------


title: 2006/492/SZVP Sklep Političnega in varnostnega odbora MONUC SPT/2/2006 z dne  30. maja 2006  o vzpostavitvi Odbora sodelujočih držav za vojaško operacijo Evropske unije v podporo misiji Organizacije združenih narodov v Demokratični republiki Kongo (MONUC) med volilnim postopkom

text:
               14.7.2006

               SL

               Uradni list Evropske unije

               L 194/31

      SKLEP POLITIČNEGA IN VARNOSTNEGA ODBORA MONUC SPT/2/2006
   z dne 30. maja 2006
   o vzpostavitvi Odbora sodelujočih držav za vojaško operacijo Evropske unije v podporo misiji Organizacije združenih narodov v Demokratični republiki Kongo (MONUC) med volilnim postopkom
   (2006/492/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega pododstavka člena 25 Pogodbe,
   ob upoštevanju Skupnega ukrepa Sveta 2006/319/SZVP z dne 27. aprila 2006 o vojaški operaciji Evropske unije v podporo misiji Organizacije združenih narodov v Demokratični republiki Kongo (MONUC) med volilnim postopkom (1) (Operacija EUFOR RD Kongo) in zlasti člena 10(5) Ukrepa,
   ob upoštevanju naslednjega:

               (1)

               V skladu s členom 10(5) Skupnega ukrepa 2006/319/SZVP je Svet pooblastil Politični in varnostni odbor (PVO), da sprejme ustrezne sklepe o vzpostavitvi Odbora sodelujočih držav za vojaško operacijo Evropske unije v Demokratični republiki Kongo (DRK) v podporo MONUC med volilnim postopkom.

               (2)

               V Sklepih Evropskega sveta iz Nice z dne 7., 8. in 9. decembra 2000 in iz Bruslja z dne 24. in 25. oktobra 2002 so navedene podrobnosti glede sodelovanja tretjih držav v okviru operacij za krizno upravljanje ter vzpostavitve Odbora sodelujočih držav.

               (3)

               Odbor sodelujočih držav bo imel ključno vlogo pri tekočem vodenju operacije. Odbor je glavni forum, na katerega se sodelujoče države skupno obračajo z vprašanji v zvezi z uporabo svojih sil v operaciji. PVO, ki politično nadzoruje in strateško vodi operacijo, bo upošteval stališča, ki jih izrazi Odbor sodelujočih držav.

               (4)

               V skladu s členom 6 Protokola o stališču Danske, priloženega Pogodbi o Evropski Uniji in Pogodbi o ustanovitvi Evropske skupnosti, Danska ne sodeluje pri pripravi in izvedbi odločitev in ukrepov Evropske unije, ki zadevajo obrambo –

         SKLENIL:
   Člen 1
   Ustanovitev ter naloge in pristojnosti
   Ustanovi se Odbor sodelujočih držav za vojaško operacijo Evropske unije v DR Kongo v podporo MONUC med volilnim postopkom (v nadaljevanju „OSD“). Njegove naloge in pristojnosti so določene v sklepih Evropskega sveta iz Nice in Bruslja.
   Člen 2
   Sestava
   1.   Člani OSD so:

               —

               predstavniki vseh držav članic;

               —

               predstavniki tretjih držav, ki sodelujejo v operaciji in zagotavljajo bistvene vojaške prispevke, kakor je navedeno v Prilogi.

         2.   Na sestankih OSD sta lahko prisotna ali zastopana tudi generalni direktor Vojaškega štaba Evropske unije in poveljnik operacije EU.
   Člen 3
   Predsedovanje
   V skladu s sklepi Evropskega sveta iz Nice in brez poseganja v pristojnosti predsedstva, OSD za to operacijo predseduje generalni sekretar/visoki predstavnik ali njegov zastopnik v tesnem sodelovanju s predsedstvom, ki mu pomaga predsednik Vojaškega odbora Evropske unije (PVOEU) ali njegov zastopnik.
   Člen 4
   Sestanki
   1.   OSD redno sklicuje njegov predsednik. Če tako zahtevajo okoliščine, se na pobudo predsednika ali na zahtevo člana odbora lahko skličejo nujni sestanki.
   2.   Predsednik vnaprej razdeli začasni dnevni red in dokumente, ki se nanašajo na sestanek. Po vsakem sestanku se razdeli zapisnik.
   3.   Po potrebi se lahko na sestanek za določene dele razprave povabijo predstavniki Komisije in druge osebe.
   Člen 5
   Postopek
   1.   Z izjemo iz odstavka 3 in brez poseganja v pristojnosti PVO in v pristojnosti poveljnika operacije EU je:

               —

               pri odločitvah, ki jih Odbor sodelujočih držav sprejema v zvezi s tekočim vodenjem operacije, potrebno soglasje predstavnikov držav, ki sodelujejo v operaciji;

               —

               pri oblikovanju priporočil v okviru OSD o možnih prilagoditvah operativnega načrtovanja, vključno z morebitno prilagoditvijo ciljev, potrebno soglasje članov OSD.

         Če se član vzdrži, to ne prepreči soglasja.
   2.   Predsedujoči ugotovi, da je prisotna večina predstavnikov držav, ki imajo pravico sodelovati pri posvetovanjih.
   3.   Vsa postopkovna vprašanja se urejajo z navadno večino na sestanku prisotnih članov.
   4.   Danska ne sodeluje pri sprejemanju odločitev Odbora.
   Člen 6
   Zaupnost
   1.   Za sestanke in delo OSD se uporabljajo predpisi Sveta o varovanju tajnosti. Zlasti predstavniki v OSD morajo imeti ustrezna varnostna potrdila.
   2.   Za posvetovanja OSD velja obveznost varovanja poslovne skrivnosti, razen če OSD soglasno odloči drugače.
   Člen 7
   Začetek veljavnosti
   Ta sklep začne veljati z dnem sprejetja.

      V Bruslju, 30. maja 2006

            Za Politični in varnostni odbor

            Predsednik

         J. KUGLITSCH

      (1)  UL L 116, 29.4.2006, str. 98.

      PRILOGA
      Seznam tretjih držav iz člena 2(1)

                  —

                  Turčija


title: Sklep Komisije z dne 29. avgusta 2011 o ustanovitvi strokovne skupine za trg plačilnih sistemov

text:
               30.8.2011

               SL

               Uradni list Evropske unije

               C 253/3

         SKLEP KOMISIJE
   z dne 29. avgusta 2011
   o ustanovitvi strokovne skupine za trg plačilnih sistemov
   2011/C 253/04
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Eden glavnih ciljev Unije je zagotoviti pravilno delovanje notranjega trga, katerega bistveni del so tudi plačilne storitve. Ob hitrem razvoju inovacij in tehnologij je pomembno, da ima notranji trg zanesljive, uporabnikom prijazne, učinkovite in varne plačilne sisteme, ki prinašajo koristi tako izvajalcem storitev kot uporabnikom.

               (2)

               V skladu z načeli bolje oblikovanih predpisov Komisija pri razvijanju politike v zvezi s plačilnimi sistemi pripisuje velik pomen ustreznemu posvetovanju z zadevnimi zainteresiranimi stranmi, zlasti izvajalci plačilnih storitev in uporabniki, vključno s potrošniki in drugimi predstavniki civilne družbe. V ta namen bo Komisija morda morala uporabiti strokovno znanje strokovnjakov v okviru svetovalnega organa.

               (3)

               Zato je bila s Sklepom Komisije 2009/72/ES (1) ustanovljena skupina strokovnjakov s področja plačilnih sistemov.

               (4)

               Kot je navedeno v Beli knjigi o politiki finančnih storitev 2005–2010, Komisija pripisuje velik pomen temu, da so pri razvijanju in izvajanju politike ustrezno zastopana mnenja uporabnikov. Zato mora skupina poskrbeti, da so mnenja zadevnih zainteresiranih strani primerno zastopana. Komisija meni, da trenutna sestava skupine ne odraža mnenj uporabnikov, zlasti potrošnikov, v zadostni meri. Zaradi tega se bo skupina oblikovala na novo, da bodo izvajalci plačilnih storitev in uporabniki bolj enakovredno zastopani ter da se poveča število članov, ki predstavljajo potrošnike.

               (5)

               Skupino morajo sestavljati posamezniki z zahtevanim strokovnim znanjem s področja plačilnih sistemov. Vendar mora biti omejena na predstavnike zasebnih zainteresiranih strani, saj imajo javni organi in centralne banke svoje svetovalne skupine s področja plačilnih sistemov.

               (6)

               Skupina mora Komisiji pomagati pri pripravi in izvajanju politike v zvezi s plačilnimi sistemi.

               (7)

               Za člane skupine je treba določiti pravila o razkritju podatkov brez poseganja v Pravilnik Komisije o varnosti iz Priloge k Sklepu Komisije 2001/844/ES, ESPJ in Euratom (2).

               (8)

               Pri obdelavi osebnih podatkov, ki se opravi v okviru skupine, se uporablja Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (3).

               (9)

               Sklep Komisije 2009/72/ES z dne 15. decembra 2008 ustanovitev strokovne skupine na trgu plačilnih sistemov je treba razveljaviti.

               (10)

               (Primerno je določiti obdobje uporabe tega sklepa. Komisija bo pravočasno obravnavala, ali je to obdobje smiselno podaljšati –

         SPREJELA NASLEDNJI SKLEP:
   Člen 1
   Predmet
   Ustanovi se strokovna skupina za trg plačilnih sistemov (v nadaljnjem besedilu: skupina).
   Člen 2
   Naloga
   Naloga skupine je:

               1.

               pomoč Komisiji pri pripravah zakonodajnih aktov ali pobud politike v zvezi s plačilnimi sistemi, vključno z vprašanji preprečevanja goljufij, povezanih s sektorjem plačilnega prometa in uporabniki teh sistemov;

               2.

               zagotovitev strokovnega vpogleda v praktično izvajanje navedene politike;

               3.

               izmenjava mnenj o sodobnih najboljših praksah in zagotovitev spremljanja morebitnih razlogov za zaskrbljenost na trgu.

         Člen 3
   Posvetovanje
   Komisija se lahko posvetuje s skupino o kakršni koli stvari v zvezi s plačilnimi sistemi, vključno z vprašanji preprečevanja goljufij, povezanih s sektorjem plačilnega prometa in uporabniki teh sistemov.
   Člen 4
   Članstvo – imenovanje
   1.   Skupino sestavlja največ 40 članov.
   2.   Komisija imenuje člane izmed strokovnjakov z znanjem na področjih iz člena 2(1), ki so se odzvali na javni razpis. Člani so posamezniki z akademskimi izkušnjami ali priznanim strokovnim znanjem na področjih iz člena 2(1) ali predstavniki:

               (a)

               sektorja plačilnega prometa, vključno s podjetji, predstavniki njihovih zaposlenih in združenj;

               (b)

               uporabnikov plačilnih storitev, vključno s podjetji, združenji in potrošniki:

               (c)

               zasebnih organov, ki so intenzivno vključeni v preprečevanje goljufij v zvezi s plačili.

         3.   Med člani morajo biti uravnoteženo zastopani sektor plačilnega prometa in uporabniki plačilnih storitev. Najmanj petnajst članov skupine mora zastopati uporabnike plačilnih storitev, od katerih jih mora sedem zastopati potrošnike. Najmanj petnajst članov skupine mora zastopati sektor plačilnega prometa. Prav tako morajo biti v skupini zastopani akademiki in člani zasebnih organov, vključenih v preprečevanje goljufij.
   4.   Člani, ki zastopajo sektor plačilnega prometa, uporabnike plačilnih storitev ali zasebne organe, vključene v preprečevanje goljufij, so imenovani kot posamezniki, ki zastopajo skupni interes in podpirajo uporabnikom prijazne, učinkovite in varne plačilne sisteme. Člani z akademskimi izkušnjami ali priznanim strokovnim znanjem so imenovani ad personam.

   5.   Člani so imenovani za štiri leta. Na svojem položaju ostanejo do zamenjave ali izteka mandata.
   6.   Imenuje se lahko enako število nadomestnih članov, kot je imenovanih članov. Za nadomestne člane veljajo isti pogoji za imenovanje kot za člane; nadomestni člani avtomatično nadomeščajo člane, ki so odsotni ali zadržani. Kandidati za člane, ki so bili izbrani kot primerni za članstvo, a še niso bili imenovani, se lahko uvrstijo na rezervni seznam (v nadaljnjem besedilu: seznam), ki ga Komisija lahko uporabi za imenovanje nadomestnih članov.
   7.   Člane, ki ne zmorejo več učinkovito prispevati k razpravam skupine, dajo odpoved ali ne izpolnjujejo pogojev iz odstavka 2 tega člena ali člena 339 Pogodbe, je mogoče za preostanek njihovega mandata zamenjati s članom, ki ga imenuje Komisija. Komisija lahko za nadomestne člane imenuje kandidate s seznama.
   8.   Člani so imenovani ad personam ter delujejo neodvisno in v javnem interesu.
   9.   Imena posameznikov, ki predstavljajo določen interes ali so imenovani ad personam, se objavijo v registru strokovnih skupin Komisije in drugih podobnih subjektov.
   10.   Osebni podatki se zbirajo, obdelujejo in objavljajo v skladu z Uredbo (ES) št. 45/2001.
   Člen 5
   Način delovanja
   1.   Skupini predseduje predstavnik Komisije.
   2.   V dogovoru s Komisijo se lahko ustanovijo podskupine za proučitev posebnih vprašanj v okviru nalog, ki jih določi skupina; podskupine se razpustijo takoj, ko so svoje naloge opravile.
   3.   Predstavnik Komisije lahko povabi strokovnjake in opazovalce s posebnim znanjem k sodelovanju pri delu skupine in podskupin.
   4.   Informacije, dobljene v okviru sodelovanja pri delu skupine ali podskupine, se ne smejo razkriti, če Komisija določi, da se nanašajo na zaupna vprašanja.
   5.   Skupina in njene podskupine se ponavadi sestanejo v prostorih Komisije, v sestavu in skladno z urnikom, ki ga določi Komisija. Komisija za skupino zagotovi tajniške storitve. Sestankov skupine in njenih podskupin se lahko udeležujejo uradniki Komisije, ki jih to področje zanima.
   6.   Skupina sprejme poslovnik na podlagi standardnega poslovnika za strokovne skupine.
   7.   Službe Komisije lahko na internetu v izvirnem jeziku zadevnega dokumenta objavijo vsak povzetek, sklep, del sklepa ali delovni dokument skupine.
   Člen 6
   Stroški sestankov
   1.   Sodelujoči v dejavnostih skupine za svoje storitve niso plačani.
   2.   Komisija sodelujočim povrne potne stroške in stroške bivanja v zvezi z dejavnostmi skupine v skladu z veljavnimi predpisi Komisije.
   3.   Navedeni stroški se povrnejo v mejah razpoložljivih odobrenih sredstev, dodeljenih v okviru letnega postopka razporeditve sredstev.
   Člen 7
   Razveljavitev
   Sklep 2009/72/ES se razveljavi.
   Člen 8
   Uporaba
   Ta sklep se uporablja do 31. decembra 2015.

      V Bruslju, 29. avgusta 2011

            Za Komisijo

         Michel BARNIER

            Član Komisije

      (1)  UL L 24, 28.1.2009, str. 15.

      (2)  UL L 317, 3.12.2001, str. 1.

      (3)  UL L 8, 12.1.2001, str. 1.


title: Sklep Sveta 2005/593/SZVP z dne 18. julija 2005 o sklenitvi Sporazuma med Evropsko unijo in Republiko Čile o udeležbi Republike Čile v vojaški operaciji Evropske unije za krizno upravljanje v Bosni in Hercegovini (operacija ALTHEA)

text:
               3.8.2005

               SL

               Uradni list Evropske unije

               L 202/39

         SKLEP SVETA 2005/593/SZVP
   z dne 18. julija 2005
   o sklenitvi Sporazuma med Evropsko unijo in Republiko Čile o udeležbi Republike Čile v vojaški operaciji Evropske unije za krizno upravljanje v Bosni in Hercegovini (operacija ALTHEA)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 12. julija 2004 sprejel Skupni ukrep 2004/570/SZVP o vojaški operaciji Evropske unije v Bosni in Hercegovini (1).

               (2)

               Člen 11(3) tega skupnega ukrepa določa, da bodo podrobnosti v zvezi s sodelovanjem tretjih držav predmet sporazuma v skladu s členom 24 Pogodbe o Evropski uniji.

               (3)

               Na podlagi pooblastila Sveta z dne 13. septembra 2004 se je predsedstvo skupaj z generalnim sekretarjem/visokim predstavnikom dogovorilo o Sporazumu med Evropsko unijo in Republiko Čile o sodelovanju Republike Čile v vojaški operaciji Evropske unije za krizno upravljanje v Bosni in Hercegovini (operacija ALTHEA).

               (4)

               Ta sporazum je treba odobriti –

         SKLENIL:
   Člen 1
   Sporazum med Evropsko unijo in Republiko Čile o udeležbi Republike Čile v vojaški operaciji Evropske unije za krizno upravljanje v Bosni in Hercegovini (operacija ALTHEA) se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo, pooblaščeno za podpis Sporazuma, ki je za Evropsko unijo zavezujoč.
   Člen 3
   Ta sklep začne učinkovati z dnem sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 18. julija 2005

            Za Svet

            Predsednik

         J. STRAW

      (1)  UL L 252, 28.7.2004, str. 10.
   SPORAZUM
   med Evropsko unijo in Republiko Čile o sodelovanju Republike Čile v vojaški operaciji Evropske unije za krizno upravljanje v Bosni in Hercegovini (operacija ALTHEA)
   EVROPSKA UNIJA (EU),
   na eni strani, in
   REPUBLIKA ČILE (Čile)
   na drugi strani,
   v nadaljnjem besedilu „pogodbenici“,
   STA SE OB UPOŠTEVANJU:

               —

               sprejetja Resolucije 1575 (2004) Varnostnega Sveta Združenih narodov z dne 22. novembra 2004 o ustanovitvi EUFOR,

               —

               Skupnega ukrepa 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1), ki ga je sprejel Svet Evropske unije,

               —

               povabila Republiki Čile, da sodeluje v operaciji pod vodstvom EU,

               —

               uspešnega zaključka procesa oblikovanja sil in priporočila poveljnika operacije EU ter vojaškega odbora EU, da se da soglasje k udeležbi oboroženih sil Republike Čile v operaciji pod vodstvom EU,

               —

               Sklepa Političnega in varnostnega odbora BiH/1/2004 z dne 21. septembra 2004 (2) o sprejetju prispevka Republike Čile k vojaški operaciji EU v Bosni in Hercegovini,

               —

               Sklepa Političnega in varnostnega odbora BiH/3/2004 z dne 29. septembra 2004 o vzpostavitvi Odbora sodelujočih držav za vojaško operacijo EU v Bosni in Hercegovini (3),

         DOGOVORILI O NASLEDNJEM:
   Člen 1
   Sodelovanje v operaciji
   1.   Republika Čile se pridruži Skupnemu ukrepu 2004/570/SZVP z dne 12. julija 2004 o vojaški operaciji Evropske unije v Bosni in Hercegovini in vsem skupnim ukrepom ali sklepom, s katerimi Svet Evropske unije odloči, da bo razširil vojaško operacijo EU za krizno upravljanje, v skladu z določbami tega sporazuma in vsemi potrebnimi izvedbenimi ukrepi.
   2.   Prispevek Republike Čile k vojaški operaciji EU za krizno upravljanje ne posega v avtonomijo odločanja Evropske unije.
   3.   Republika Čile zagotovi, da njene sile in osebje, ki sodelujejo v vojaški operaciji EU za krizno upravljanje, svojo nalogo opravljajo v skladu s:

               —

               Skupnim ukrepom 2004/570/SZVP in morebitnimi kasnejšimi spremembami,

               —

               operativnim načrtom,

               —

               izvedbenimi ukrepi.

         4.   Sile in osebje, ki jih Republika Čile dodeli operaciji, pri opravljanju svojih nalog in ravnanju upoštevajo zgolj interese vojaške operacije EU za krizno upravljanje.
   5.   Republika Čile pravočasno obvesti poveljnika operacije EU o vsaki spremembi glede svojega sodelovanja v operaciji.
   Člen 2
   Status sil
   1.   Status sil in osebja, ki jih Republika Čile dodeli vojaški operaciji EU za krizno upravljanje, je urejen v skladu z določbami iz odstavka 12 Resolucije 1575 (2004) Varnostnega sveta Združenih narodov z dne 22. novembra 2004.
   2.   Status sil in osebja, dodeljenih poveljstvu ali poveljniškim elementom, ki se nahajajo zunaj Bosne in Hercegovine, urejajo dogovori med poveljstvom in zadevnimi poveljniškimi elementi ter Republiko Čile.
   3.   Ne glede na določbe o statusu sil iz odstavka 1 je Republika Čile pristojna za svoje sile in osebje, ki sodelujejo v vojaški operaciji EU za krizno upravljanje.
   4.   Republika Čile je pristojna za odgovore na vse zahtevke v zvezi z udeležbo v vojaški operaciji EU za krizno upravljanje, ki jih vložijo pripadniki njenih sil in osebja. Republika Čile je pristojna za uvedbo kakršnih koli ukrepov, zlasti sodnih ali disciplinskih postopkov, zoper svoje oborožene sile in osebje, v skladu s svojimi zakoni in drugimi predpisi.
   5.   Republika Čile se zavezuje, da bo ob podpisu tega sporazuma predložila izjavo o opustitvi zahtevkov do katere koli države, ki je udeležena v vojaški operaciji EU za krizno upravljanje.
   6.   Evropska unija se zavezuje, da bo zagotovila, da države članice ob podpisu tega sporazuma predložijo izjavo o opustitvi zahtevkov v zvezi z udeležbo Republike Čile v vojaški operaciji EU za krizno upravljanje.
   Člen 3
   Zaupne informacije
   1.   Republika Čile sprejme ustrezne ukrepe, da zagotovi varovanje zaupnih informacij EU v skladu z varnostnimi predpisi Sveta Evropske unije iz Sklepa Sveta 2001/264/ES z dne 19. marca 2001 (4) in v skladu z drugimi smernicami pristojnih organov, vključno s smernicami poveljnika operacije EU.
   2.   Če sta EU in Republika Čile sklenili sporazum o varnostnih postopkih za izmenjavo zaupnih informacij, se določbe takšnega sporazuma uporabljajo v okviru vojaške operacije EU za krizno upravljanje.
   Člen 4
   Struktura poveljevanja
   1.   Vse v vojaški operaciji EU za krizno upravljanje sodelujoče sile in osebje ostanejo pod polnim poveljstvom svojih nacionalnih organov.
   2.   Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika operacije EU. Poveljnik operacije EU ima pravico prenesti svoja pooblastila.
   3.   Republika Čile ima pri vsakodnevnem vodenju operacije enake pravice in obveznosti kot države članice Evropske unije, ki so udeležene v operaciji.
   4.   Poveljnik operacije EU lahko po posvetovanju z Republiko Čile kadar koli zahteva umik svojega prispevka.
   5.   Republika Čile imenuje višjega vojaškega predstavnika (VVP), ki zastopa njen nacionalni kontingent v vojaški operaciji EU za krizno upravljanje. VVP se s poveljnikom sil EU posvetuje o vseh zadevah v zvezi z operacijo in je odgovoren za vsakodnevno disciplino kontingenta.
   Člen 5
   Finančni vidiki
   1.   Republika Čile prevzame kritje vseh stroškov, povezanih s svojim sodelovanjem v operaciji, razen če je za stroške zagotovljeno skupno financiranje, kot je predvideno v pravnih instrumentih iz člena 1(1) tega sporazuma in Sklepu Sveta 2004/197/SZVP z dne 23. februarja 2004 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (5).
   2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(e), v kateri(h) poteka operacija, Republika Čile, če je ugotovljena njena odgovornost, plača odškodnino pod pogoji iz določb o statusu sil iz člena 2(1) tega sporazuma.
   Člen 6
   Dogovori o izvajanju Sporazuma
   Generalni sekretar Sveta Evropske unije/visoki predstavnik za skupno zunanjo in varnostno politiko sklene z ustreznimi organi Republike Čile vse potrebne tehnične in upravne dogovore o izvajanju tega sporazuma.
   Člen 7
   Neizpolnjevanje obveznosti
   Če ena od pogodbenic ne izpolni svojih obveznosti iz prejšnjih členov ima druga pogodbenica pravico odpovedati ta sporazum z vročitvijo odpovedi v roku enega meseca.
   Člen 8
   Reševanje sporov
   Spori v zvezi z razlago ali uporabo tega sporazuma se med pogodbenicama rešujejo po diplomatski poti.
   Člen 9
   Začetek veljavnosti
   1.   Ta sporazum začne veljati prvi dan prvega meseca po tem, ko sta se pogodbenici uradno obvestili o zaključku za to potrebnih notranjih postopkov.
   2.   Ta sporazum velja ves čas trajanja prispevka Republike Čile k operaciji.

      V Bruslju, 25. julija 2005, v angleškem jeziku, v štirih izvodih

            Za Evropsko unijo

            Za Republiko Čile

      (1)  UL L 252, 28.7.2004, str. 10.

      (2)  UL L 324, 27.10.2004, str. 20.

      (3)  UL L 325, 28.10.2004, str. 64. Sklep, kakor je bil spremenjen s Sklepom BiH/5/2004 (UL L 357, 2.12.2004, str. 39).

      (4)  UL L 101, 11.4.2001, str. 1. Sklep, kakor je bil spremenjen s Sklepom 2004/194/ES (UL L 63, 28.2.2004, str. 48).

      (5)  UL L 63, 28.2.2004, str. 68.
   IZJAVE
   iz člena 2(5) in (6) Sporazuma
   Izjava držav članic EU:
   „Države članice EU, ki uporabljajo Skupni ukrep 2004/570/SZVP z dne 12. julija 2004 o vojaški operaciji Evropske unije v Bosni in Hercegovini, si bodo prizadevale, kolikor to dopuščajo njihovi notranji pravni sistemi, v čim večji meri opustiti zahtevke do Republike Čile zaradi telesne poškodbe, smrti svojega osebja, škode ali izgube sredstev, ki jim pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo povzročilo:

               —

               osebje iz Republike Čile pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               uporaba sredstev, ki pripadajo Republiki Čile, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje iz Republike Čile pri uporabi teh sredstev.“.

         Izjava Republike Čile:
   „Republika Čile, ki uporablja Skupni ukrep EU 2004/570/SZVP z dne 12. julija 2004 o vojaški operaciji Evropske unije v Bosni in Hercegovini, si bo prizadevala, kolikor to dopušča njen notranji pravni sistem, v čim večji meri opustiti zahtevke do katerekoli druge države, sodelujoče v operaciji EU za krizno upravljanje, zaradi telesne poškodbe, smrti svojega osebja, škode ali izgube sredstev, ki ji pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo povzročilo:

               —

               osebje pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               uporaba sredstev, ki pripadajo sodelujočim državam v vojaški operaciji EU za krizno upravljanje, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja vojaške operacije EU za krizno upravljanje pri uporabi teh sredstev.“.


title: 2010/248/: Sklep Sveta z dne 26. aprila 2010 o uskladitvi nadomestil iz Sklepa 2003/479/ES in Sklepa 2007/829/ES o pravilih, ki se uporabljajo za nacionalne strokovnjake in vojaške uslužbence, dodeljene generalnemu sekretariatu Sveta

text:
               1.5.2010

               SL

               Uradni list Evropske unije

               L 110/31

         SKLEP SVETA
   z dne 26. aprila 2010
   o uskladitvi nadomestil iz Sklepa 2003/479/ES in Sklepa 2007/829/ES o pravilih, ki se uporabljajo za nacionalne strokovnjake in vojaške uslužbence, dodeljene generalnemu sekretariatu Sveta
   (2010/248/EU)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 41(1) Pogodbe,
   ob upoštevanju Pogodbe o delovanju Evropske unije in zlasti člena 240(2) Pogodbe,
   ob upoštevanju naslednjega:

               (1)

               Člen 15(7) Sklepa Sveta 2003/479/ES (1) in člen 15(6) Sklepa Sveta 2007/829/ES (2) določata, da se dnevna in mesečna nadomestila vsako leto uskladijo brez učinka za nazaj na podlagi prilagajanja osnovnih plač uradnikov Evropske unije v Bruslju in Luxembourgu.

               (2)

               Dne 23. decembra 2009 je Svet sprejel Uredbo (EU, Euratom) št. 1296/2009, ki z učinkom od 1. julija 2009 prilagajajo osebne prejemke in pokojnine uradnikov in drugih uslužbencev Evropske unije ter korekcijskih koeficientov, ki se zanje uporabljajo (3), ki uvajajo prilagoditev v višini 1,85 % –

         SPREJEL NASLEDNJI SKLEP:
   Člen 1
   1.   V členu 15(1) Sklepa 2003/479/ES in členu 15(1) Sklepa 2007/829/ES se zneska 30,75 EUR in 122,97 EUR nadomestita z zneskoma 31,32 EUR oziroma 125,25 EUR.
   2.   V členu 15(2) Sklepa 2003/479/ES in členu 15(2) Sklepa 2007/829/ES se tabela nadomesti z naslednjim:

                  „Oddaljenost med krajem zaposlitve in krajem dodelitve
                  (v km)

                  Znesek v EUR

                  0–150

                  0,00

                  > 150

                  80,50

                  > 300

                  143,12

                  > 500

                  232,59

                  > 800

                  375,71

                  > 1 300

                  590,40

                  > 2 000

                  706,72“

   3.   V členu 15(4) Sklepa 2003/479/ES se znesek 30,75 EUR nadomesti z zneskom 31,32 EUR.
   Člen 2
   Ta sklep začne veljati prvi dan meseca, ki sledi mesecu, v katerem je bil sprejet.

      V Luxembourgu, 26. aprila 2010

            Za Svet

            Predsednik

         M. Á. MORATINOS

      (1)  UL L 160, 28.6.2003, str. 72.

      (2)  UL L 327, 13.12.2007, str. 10.

      (3)  UL L 348, 29.12.2009, str. 10.


title: 2006/451/ES: Sklep Sveta z dne  27. junija 2006  o imenovanju predsednika Vojaškega odbora Evropske unije

text:
               1.7.2006

               SL

               Uradni list Evropske unije

               L 179/55

      SKLEP SVETA

   z dne 27. junija 2006
   o imenovanju predsednika Vojaškega odbora Evropske unije
   (2006/451/ES)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28(1) Pogodbe,
   ob upoštevanju Pogodbe o ustanovitvi Evropske skupnosti in zlasti člena 207 Pogodbe,
   ob sklicevanju na Sklep Sveta 2001/79/SZVP z dne 22. januarja 2001 o ustanovitvi Vojaškega odbora Evropske unije (1),
   ob upoštevanju naslednjega:

               (1)

               Predsednika Vojaškega odbora v skladu s členom 3 Sklepa 2001/79/SZVP imenuje Svet na priporočilo Odbora, ki se sestane na ravni načelnikov generalnih štabov,

               (2)

               Odbor, ki se je 11. maja 2006 sestal na ravni načelnikov generalnih štabov, je priporočil, da se za predsednika Vojaškega odbora Evropske unije imenuje general Henri BENTÉGEAT –

         SKLENIL:
   Člen 1
   General Henri BENTÉGEAT se imenuje za predsednika Vojaškega odbora Evropske unije za obdobje treh let od 6. novembra 2006 dalje.
   Člen 2
   Ta sklep se objavi v Uradnem listu Evropske unije.

      V Luxembourgu, 27. junija 2006

            Za Svet

            Predsednik

         J. PRÖLL

      (1)  UL L 27, 30.1.2001, str. 4.


title: Sklep Sveta z dne 18. septembra 2006 o imenovanju člana Svetovalnega odbora Agencije za oskrbo Euratom

text:
               6.10.2006

               SL

               Uradni list Evropske unije

               C 241/3

      SKLEP SVETA

   z dne 18. septembra 2006
   o imenovanju člana Svetovalnega odbora Agencije za oskrbo Euratom
   (2006/C 241/03)
   SVET EVROPSKE UNIJE JE —
   ob upoštevanju Pogodbe o ustanovitvi Evropske skupnosti za atomsko energijo ter zlasti drugega in tretjega odstavka člena 54 Pogodbe,
   ob upoštevanju člena X statuta Agencije za oskrbo Euratom (1), kakor je bil nazadnje spremenjen s Sklepom 95/1/ES, Euratom, ESPJ z dne 1. januarja 1995 (2),
   ob upoštevanju Sklepa Sveta z dne 12. julija 2005 o imenovanju članov Svetovalnega odbora Agencije za oskrbo Euratom (3),
   ob upoštevanju mnenja Komisije,
   ob upoštevanju naslednjega:

               (1)

               Zaradi odstopa g. Mika TRAVISA, o katerem je bil Svet obveščen 18. januarja 2006, se je sprostilo mesto člana zgoraj omenjenega odbora.

               (2)

               To izpraznjeno mesto je zato treba zapolniti.

               (3)

               Britanska vlada je 18. januarja 2006 podala predlog za imenovanje —

         SKLENIL:
   Edini člen
   G. Martin OLIVA je imenovan za člana Svetovalnega odbora Agencije za oskrbo Euratom za preostanek mandata odbora, tj. do 28. marca 2007.

      V Bruslju, 18. septembra 2006.

            Za Svet

            Predsednik

         J. KORKEAOJA

      (1)  UL 27, 6.12.1958, str. 534/58.

      (2)  UL L 1, 1.1.1995, str. 1.

      (3)  UL C 178, 20.7.2005, str. 1.


title: 2009/871/ES: Sklep Komisije z dne 30. novembra 2009 o prenosu upravljanja pomoči na Republiko Hrvaško glede komponente V – kmetijstvo in razvoj podeželja – instrumenta za predpristopno pomoč (IPA), in sicer za predpristopna ukrepa 101 in 103 v predpristopnem obdobju

text:
               2.12.2009

               SL

               Uradni list Evropske unije

               L 315/15

      SKLEP KOMISIJE

   z dne 30. novembra 2009
   o prenosu upravljanja pomoči na Republiko Hrvaško glede komponente V – kmetijstvo in razvoj podeželja – instrumenta za predpristopno pomoč (IPA), in sicer za predpristopna ukrepa 101 in 103 v predpristopnem obdobju
   (2009/871/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1085/2006 z dne 17. julija 2006 o vzpostavitvi instrumenta za predpristopno pomoč (IPA) (1),
   ob upoštevanju Uredbe Komisije (ES) št. 718/2007 z dne 12. junija 2007 o izvajanju Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA) (2) in zlasti členov 18 in 186 Uredbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3) (v nadaljnjem besedilu: finančna uredba), in zlasti členov 53c in 56(2) Uredbe,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4) (v nadaljnjem besedilu: izvedbena pravila), in zlasti člena 35 Uredbe,
   ob upoštevanju naslednjega:

               (1)

               Uredba (ES) št. 1085/2006 določa cilje in glavna načela za predpristopno pomoč državam kandidatkam in potencialnim državam kandidatkam v obdobju od 2007 do 2013 in prenaša pristojnost za njeno izvajanje na Komisijo.

               (2)

               V skladu s členi 11, 12, 13, 14, 18 in 186 Uredbe (ES) št. 718/2007 lahko Komisija prenese upravljavska pooblastila na državo upravičenko in opredeli zahteve za tak prenos glede komponente V – kmetijstvo in razvoj podeželja – instrumenta za predpristopno pomoč.

               (3)

               Na podlagi člena 7 Uredbe (ES) št. 718/2007 skleneta Komisija in država upravičenka okvirni sporazum, da določita pravila za sodelovanje glede finančne pomoči ES državi upravičenki in se o njih sporazumeta. Kadar je potrebno, se lahko okvirni sporazum dopolni s sektorskim sporazumom ali sektorskimi sporazumi, ki zajemajo določbe, specifične za posamezno komponento.

               (4)

               Za prenos upravljavskih pooblastil na državo upravičenko morajo biti izpolnjeni pogoji iz členov 53c in 56(2) finančne uredbe ter člena 35 izvedbenih pravil.

               (5)

               Okvirni sporazum o pravilih za sodelovanje glede finančne pomoči ES Republiki Hrvaški v okviru izvajanja pomoči na podlagi instrumenta za predpristopno pomoč (IPA) med vlado Republike Hrvaške in Komisijo Evropskih skupnosti je bil sklenjen 17. decembra 2007.

               (6)

               Program za kmetijstvo in razvoj podeželja Republike Hrvaške na podlagi IPA (v nadaljnjem besedilu: program IPARD), ki je bil odobren s Sklepom Komisije C(2008) 690 z dne 25. februarja 2008 v skladu s členom 7(3) Uredbe (ES) št. 1085/2006 in členom 184 Uredbe (ES) št. 718/2007, vključuje načrt letnih prispevkov Skupnosti in sporazum o financiranju.

               (7)

               Sektorski sporazum, sklenjen 12. januarja 2009 med Komisijo Evropskih skupnosti v imenu Evropske skupnosti in vlado Republike Hrvaške v imenu Republike Hrvaške, dopolnjuje določbe okvirnega sporazuma in vsebuje posebne določbe za izvajanje in izvrševanje programa IPARD za kmetijstvo in razvoj podeželja Republike Hrvaške na podlagi instrumenta za predpristopno pomoč (IPA).

               (8)

               Program IPARD je bil nazadnje spremenjen 10. septembra 2009 s Sklepom Komisije C(2009) 6770.

               (9)

               V skladu s členom 21 Uredbe (ES) št. 718/2007 mora država upravičenka določiti telesa in organe, odgovorne za izvajanje programa IPARD: pristojnega uradnika za akreditacije, nacionalnega odredbodajalca, nacionalni sklad, organ upravljanja, agencijo IPARD in revizijski organ.

               (10)

               Hrvaška vlada je oddelek „nacionalni sklad“, organizacijsko enoto državne blagajne v okviru ministrstva za finance, imenovala za nacionalni sklad, ki bo izvajal funkcije in odgovornosti, kot so opredeljene v Prilogi I k sektorskemu sporazumu.

               (11)

               Hrvaška vlada je direktorat za trg in strukturno podporo v kmetijstvu, organizacijsko enoto ministrstva za kmetijstvo, ribištvo in razvoj podeželja, imenovala za agencijo IPARD, ki bo izvajala funkcije in odgovornosti, kot so opredeljene v Prilogi I k sektorskemu sporazumu.

               (12)

               Hrvaška vlada je direktorat za razvoj podeželja, organ upravljanja programa Sapard/IPARD v okviru ministrstva za kmetijstvo, ribištvo in razvoj podeželja, imenovala za organ upravljanja, ki bo izvajal funkcije in odgovornosti, kot so opredeljene v Prilogi I k sektorskemu sporazumu.

               (13)

               Pristojni uradnik za akreditacije je 12. novembra 2008 Evropsko komisijo v skladu s členom 12(3) Uredbe (ES) št. 718/2007 uradno obvestil o akreditaciji nacionalnega odredbodajalca in nacionalnega sklada.

               (14)

               Nacionalni odredbodajalec je 12. novembra 2008 Evropsko komisijo v skladu s členom 13(3) Uredbe (ES) št. 718/2007 uradno obvestil o akreditaciji operativnih struktur, pristojnih za naloge upravljanja in izvajanja komponente V iz IPA – razvoj podeželja.

               (15)

               Direktorat za trg in strukturno podporo v kmetijstvu, ki deluje kot agencija IPARD, in direktorat za razvoj podeželja, ki deluje kot organ upravljanja programa Sapard/IPARD, bosta pristojna za izvajanje treh ukrepov, ki jih je akreditiral nacionalni odredbodajalec, od sedmih iz programa IPARD: ukrep št. 101 „naložbe v kmetijska gospodarstva, da se prestrukturirajo in nadgradijo na standarde Skupnosti“, ukrep št. 103 „naložbe v predelavo in trženje kmetijskih in ribiških proizvodov, da se te dejavnosti prestrukturirajo in nadgradijo na standarde Skupnosti“, in ukrep št. 301 „izboljšanje in razvoj podeželske infrastrukture“, kot so opredeljeni v programu.

               (16)

               Hrvaški organi so 16. marca 2009 Komisiji predložili seznam upravičenih izdatkov v skladu s členom 32(3) sektorskega sporazuma. Komisija je 8. aprila 2009 ta seznam odobrila.

               (17)

               V skladu s členom 19(1) okvirnega sporazuma so izdatki v skladu s tem sklepom upravičeni do sofinanciranja Skupnosti le, če niso bili izplačani pred datumom sklepa o prenosu, razen splošnih stroškov iz člena 172(3c) Uredbe (ES) št. 718/2007. Izdatki so upravičeni, če so skladni z načeli dobrega finančnega poslovodenja, zlasti glede gospodarnosti in stroškovne učinkovitosti.

               (18)

               Uredba (ES) št. 718/2007 določa, da se lahko odstopi od zahteve po predhodni kontroli iz člena 18(2) Uredbe (ES) št. 718/2007, če se je bilo na podlagi analize posameznih primerov mogoče prepričati o učinkovitem delovanju zadevnega sistema za upravljanje in nadzor, poleg tega pa tudi določa podrobna pravila za izvajanje navedene analize.

               (19)

               V skladu s členoma 14 in 18 Uredbe (ES) št. 718/2007 so bile pregledane akreditacije iz členov 11, 12 in 13 Uredbe (ES) št. 718/2007 ter preučeni postopki in strukture zadevnih teles in organov, kot so določeni v vlogah nacionalnih odredbodajalcev, kar je vključevalo tudi preverjanja na kraju samem.

               (20)

               Vendar pa preverjanja, ki jih je Komisija izvedla za ukrep št. 101 „naložbe v kmetijska gospodarstva, da se prestrukturirajo in nadgradijo na standarde Skupnosti“, in ukrep št. 103 „naložbe v predelavo in trženje kmetijskih in ribiških proizvodov, da se te dejavnosti prestrukturirajo in nadgradijo na standarde Skupnosti“, temeljijo na sicer operativnem sistemu, ki pa še ne deluje v zvezi z vsemi pomembnimi elementi.

               (21)

               Čeprav revizijski organ ni del tega sklepa, je bila ob predložitvi akreditacijskega paketa Komisiji za prenos upravljanja s preverjanji na kraju samem ocenjena tudi njegova stopnja pripravljenosti, da deluje kot funkcionalno neodvisno revizijsko telo.

               (22)

               S preverjanji na kraju samem je bilo ocenjeno tudi, ali Hrvaška izpolnjuje zahteve člena 56(2) finančne uredbe in členov 11, 12 in 13 Uredbe (ES) št. 718/2007.

               (23)

               Ocena je pokazala, da Hrvaška izpolnjuje zahteve za ukrepa 101 in 103. Vendar direktorat za trg in strukturno podporo v kmetijstvu, ki deluje kot agencija IPARD, še ni ustrezno izpolnil akreditacijskih meril za funkcije, ki jih mora opravljati v okviru izvajanja ukrepa 301 programa za Hrvaško.

               (24)

               Zato je primerno odstopiti od zahtev po predhodni kontroli iz člena 18(1) Uredbe (ES) št. 718/2007 in člena 165 finančne uredbe ter decentralizirano prenesti upravljavska pooblastila glede ukrepov 101 in 103 programa za Hrvaško na nacionalnega odredbodajalca, nacionalni sklad, agencijo IPARD in organ upravljanja –

         SKLENILA:
   Člen 1
   1.   Upravljanje pomoči glede komponente V – kmetijstvo in razvoj podeželja – instrumenta za predpristopno pomoč (IPA) se prenese na zadevna telesa pod pogoji iz tega sklepa.
   2.   V skladu s členom 18 Uredbe (ES) št. 718/2007 se odstopa od zahteve po predhodni kontroli s strani Komisije glede funkcij upravljanja, plačevanja in izvajanja, ki se prenašajo na Hrvaško, za ukrep št. 101 „naložbe v kmetijska gospodarstva, da se prestrukturirajo in nadgradijo na standarde Skupnosti“, in ukrep št. 103 „naložbe v predelavo in trženje kmetijskih in ribiških proizvodov, da se te dejavnosti prestrukturirajo in nadgradijo na standarde Skupnosti“.
   Člen 2
   Ta sklep se uporablja na podlagi naslednjih struktur, teles in organov, ki jih je Republika Hrvaška imenovala za upravljanje ukrepov 101 in 103 programa, predvidenega v okviru komponente V iz IPA:

               (a)

               nacionalni odredbodajalec;

               (b)

               nacionalni sklad;

               (c)

               operativna struktura za IPA – komponenta V:

                           —

                           organ upravljanja,

                           —

                           agencija IPARD.

         Člen 3
   1.   Upravljavska pooblastila se prenašajo na strukture, telesa in organe, kot so opredeljeni v členu 2 tega sklepa.
   2.   Nacionalni organi opravijo nadaljnja preverjanja glede struktur, teles in organov iz člena 2 tega sklepa, da bi zagotovili zadovoljivo delovanje sistema. Preverjanja se opravijo pred predložitvijo prve izjave o izdatkih z zahtevo po povračilu za ukrepe, navedene v členu 1(2).
   Člen 4
   1.   Izdatki, izplačani pred datumom tega sklepa o prenosu, niso upravičeni do sofinanciranja, razen splošnih stroškov iz člena 172(3c) Uredbe (ES) št. 718/2007.
   2.   Izdatki so upravičeni, če so skladni z načeli dobrega finančnega poslovodenja, zlasti glede gospodarnosti in stroškovne učinkovitosti.
   Člen 5
   Brez poseganja v morebitne sklepe, s katerimi je bila posameznim upravičencem dodeljena pomoč v okviru programa IPARD, veljajo pravila za upravičenost izdatkov, ki jih je predlagala Hrvaška v dopisu št. „Class: NP 018-04/09-01/106, sklicna številka: 525-12-3-0472/09-2“ z dne 16. marca 2009, registriranem pri Komisiji 26. marca 2009 pod št. 8151.
   Člen 6
   1.   Komisija spremlja izpolnjevanje zahtev za prenos upravljavskih pooblastil v skladu s členom 17 Uredbe (ES) št. 718/2007.
   2.   Če Komisija kadar koli med izvajanjem tega sklepa meni, da Republika Hrvaška ne izpolnjuje več obveznosti iz tega sklepa, lahko Komisija odloči, da prekliče ali prekine prenos upravljavskih pooblastil.

      V Bruslju, 30. novembra 2009

            Za Komisijo

         Mariann FISCHER BOEL

            Članica Komisije

      (1)  UL L 210, 31.7.2006, str. 82.

      (2)  UL L 170, 29.6.2007, str. 1.

      (3)  UL L 248, 16.9.2002, str. 1.

      (4)  UL L 357, 31.12.2002, str. 1.


title: 2008/168/ES: Sklep Komisije z dne 20. februarja 2008 o organizacijski strukturi Evropske mreže za razvoj podeželja

text:
               29.2.2008

               SL

               Uradni list Evropske unije

               L 56/31

      SKLEP KOMISIJE

   z dne 20. februarja 2008
   o organizacijski strukturi Evropske mreže za razvoj podeželja
   (2008/168/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (1) in zlasti člena 91 Uredbe,
   ob upoštevanju naslednjega:

               (1)

               V skladu s členom 67 Uredbe (ES) št. 1698/2005 se je za povezovanje nacionalnih mrež, organizacij in uprav, ki delujejo na področju razvoja podeželja na ravni Skupnosti, vzpostavila Evropska mreža za razvoj podeželja. Zato da bi lahko določili organizacijsko strukturo mreže, je treba sprejeti izvedbena pravila.

               (2)

               Znotraj Evropske mreže za razvoj podeželja je treba ustanoviti koordinacijski odbor, ki bo pripravljal in izvajal dejavnosti iz točk (a) do (f) člena 67 Uredbe (ES) št. 1698/2005. Zato je treba opredeliti organizacijsko strukturo koordinacijskega odbora, njegove naloge in poslovnik.

               (3)

               Za podporo nacionalnim mrežam in pobudam za čezmejno sodelovanje v skladu s členom 67(f) Uredbe (ES) št. 1698/2005 je treba v okviru koordinacijskega odbora ustanoviti ločen Pododbor za Leader. Opredeliti je treba sestavo in naloge navedenega pododbora.

               (4)

               Za vzpostavitev in upravljanje strokovnih mrež, da se olajša izmenjava strokovnih znanj ter podpirata izvajanje in vrednotenje politike razvoja podeželja v skladu s členom 67(e) Uredbe (ES) št. 1698/2005, je treba ustanoviti strokovni odbor za vrednotenje programov za razvoj podeželja. Opredeliti je treba sestavo in naloge navedenega odbora.

               (5)

               Ukrepi, predvideni s tem sklepom, so v skladu z mnenjem Odbora za razvoj podeželja –

         SKLENILA:
   Člen 1
   Koordinacijski odbor
   1.   Ustanovi se Koordinacijski odbor Evropske mreže za razvoj podeželja (v nadaljnjem besedilu „Koordinacijski odbor“).
   2.   Koordinacijski odbor zlasti:

               (a)

               pomaga Komisiji pri pripravljanju in izvajanju dejavnosti iz točk (a) do (f) člena 67 Uredbe (ES) št. 1698/2005;

               (b)

               zagotavlja usklajevanje med Evropsko mrežo za razvoj podeželja, nacionalnimi mrežami za podeželje iz člena 68 Uredbe (ES) št. 1698/2005 in organizacijami, ki delujejo na področju razvoja podeželja na ravni Skupnosti;

               (c)

               svetuje Komisiji v zvezi z letnim delovnim programom Evropske mreže za razvoj podeželja ter sodeluje pri izbiri in usklajevanju tematskega dela, ki ga izvaja Evropska mreža za razvoj podeželja;

               (d)

               Komisiji po potrebi predlaga oblikovanje tematskih delovnih skupin.

         Dejavnosti vrednotenja v okviru mrežnega povezovanja iz člena 5 se izključijo iz nalog, ki jih določa prvi pododstavek.
   Člen 2
   Imenovanje in delovanje Koordinacijskega odbora
   1.   Koordinacijski odbor sestavlja 69 članov, med njimi:

               (a)

               27 predstavnikov pristojnih nacionalnih organov (po en predstavnik vsake države članice);

               (b)

               27 predstavnikov nacionalnih mrež za podeželje (po en predstavnik vsake države članice);

               (c)

               12 predstavnikov organizacij, ki delujejo na področju razvoja podeželja na ravni Skupnosti;

               (d)

               dva predstavnika Pododbora za Leader iz člena 4;

               (e)

               en predstavnik ene od evropskih organizacij, ki zastopajo lokalne akcijske skupine iz člena 62 Uredbe (ES) št. 1698/2005.

         2.   Komisija med članicami Svetovalne skupine za razvoj podeželja, določenimi z Odločbo Komisije 2004/391/ES (2), po posvetovanju z navedeno skupino izbere organizacije iz točke (c) odstavka 1.
   Komisija za vsakega od naslednjih ciljev izbere največ štiri organizacije, ki po osnovnem namenu in dejavnostih ustrezajo tem ciljem:

               (a)

               izboljšanje konkurenčnosti kmetijstva in gozdarstva;

               (b)

               izboljšanje okolja in podeželja;

               (c)

               izboljšanje kakovosti življenja na podeželskih območjih in raznolikosti podeželskega gospodarstva.

         Izbrane organizacije imenujejo enega od svojih članov za predstavnika v Koordinacijskem odboru.
   3.   Koordinacijskemu odboru predseduje predstavnik Komisije. Predsednik skliče Koordinacijski odbor najmanj enkrat letno.
   Člen 3
   Tematska delovna skupina
   1.   Tematska delovna skupina, ustanovljena v skladu s členom 1(2)(d), ima določen mandat in ji predseduje predstavnik Komisije.
   2.   Tematska delovna skupina ima lahko največ 15 članov. Komisija izbere člane tematske delovne skupine upoštevajoč predloge Koordinacijskega odbora.
   3.   Tematske delovne skupine Koordinacijskemu odboru redno poročajo o temah, s katerimi se ukvarjajo v svojem mandatu. Tematska delovna skupina najpozneje dve leti po ustanovitvi na seji Koordinacijskega odbora predloži rezultate svojega dela v obliki končnega poročila.
   Člen 4
   Pododbor za Leader
   1.   V okviru Koordinacijskega odbora se ustanovi Pododbor za Leader.
   2.   Pododbor za Leader zlasti:

               (a)

               sodeluje pri delu Koordinacijskega odbora;

               (b)

               svetuje Komisiji glede letnega delovnega programa Evropske mreže za razvoj podeželja v zvezi z osjo Leader ter sodeluje pri izbiri in usklajevanju tematskega dela na tem področju;

               (c)

               podpira Komisijo pri spremljanju izvajanja čezmejnih projektov sodelovanja iz člena 67(f) Uredbe (ES) št. 1698/2005;

               (d)

               Koordinacijskemu odboru redno poroča o svojih dejavnostih.

         3.   Pododbor za Leader sestavlja 67 članov, med njimi:

               (a)

               27 predstavnikov pristojnih nacionalnih organov (po en predstavnik vsake države članice);

               (b)

               27 predstavnikov nacionalnih mrež za podeželje (po en predstavnik vsake države članice);

               (c)

               en predstavnik ene od evropskih organizacij, ki zastopajo lokalne akcijske skupine iz člena 62 Uredbe (ES) št. 1698/2005;

               (d)

               12 predstavnikov organizacij, ki delujejo na področju razvoja podeželja na ravni Skupnosti.

         4.   Pododboru za Leader predseduje predstavnik Komisije. Predsednik skliče Pododbor za Leader najmanj enkrat letno.
   Pododbor za Leader imenuje dva od svojih članov za predstavnika v Koordinacijskem odboru.
   Člen 5
   Strokovni odbor za vrednotenje
   1.   Ustanovi se Strokovni odbor za vrednotenje programov za razvoj podeželja (v nadaljnjem besedilu „Strokovni odbor za vrednotenje“).
   2.   Strokovni odbor za vrednotenje spremlja delo Strokovne mreže za vrednotenje, določene v členu 67(e) Uredbe (ES) št. 1698/2005, povezano z izmenjavo izkušenj in oblikovanjem najboljših praks za vrednotenje politike razvoja podeželja, in zlasti:

               (a)

               svetuje Komisiji glede letnega delovnega programa Strokovne mreže za vrednotenje;

               (b)

               sodeluje pri izboru in usklajevanju tematskega dela na področju vrednotenja;

               (c)

               spremlja izvajanje tekočega vrednotenja.

         Strokovni odbor za vrednotenje redno obvešča Koordinacijski odbor o svojih dejavnostih.
   3.   Strokovni odbor za vrednotenje sestavljajo dva predstavnika vsakega od pristojnih nacionalnih organov, predseduje pa mu predstavnik Komisije.
   Člen 6
   Splošna pravila
   1.   Zainteresirani predstavniki Komisije in agencij Evropske skupnosti se lahko udeležujejo sestankov odborov in tematskih delovnih skupin. Predsednik odbora lahko povabi zunanje strokovnjake ali opazovalce s posebnim znanjem o zadevi na dnevnem redu, da sodelujejo pri delu odbora ali tematske delovne skupine.
   2.   Odbori in tematske delovne skupine se običajno sestajajo v prostorih Komisije v skladu s postopki in časovnim razporedom, ki jih določi Komisija.
   3.   Odbori sprejmejo svoje poslovnike na podlagi standardnega poslovnika, ki ga je sprejela Komisija.
   4.   Službe Komisije lahko na internetu v izvirnem jeziku zadevnega dokumenta objavijo vsakršen povzetek, ugotovitev ali delno ugotovitev ali delovni dokument odborov.
   5.   Komisija članom povrne stroške prevoza in bivanja, ki so nastali zaradi sestankov odborov in tematskih delovnih skupin, v skladu z veljavnimi določbami Komisije. Delo v odborih in tematskih delovnih skupinah ni plačano.
   Člen 7
   Datum začetka veljavnosti
   Sklep začne veljati na dan objave v Uradnem listu Evropske unije.

      V Bruslju, 20. februarja 2008

            Za Komisijo

         Mariann FISCHER BOEL

            Članica Komisije

      (1)  UL L 277, 21.10.2005, str. 1. Uredba, kakor je bila nazadnje spremenjena z Uredbo (ES) št. 2012/2006 (UL L 384, 29.12.2006, str. 8).

      (2)  UL L 120, 24.4.2004, str. 50.


title: 2011/556/EU, Euratom: Sklep Evropskega parlamenta z dne 10. maja 2011 o razrešnici glede izvrševanja proračuna Izvajalske agencije za raziskave za proračunsko leto 2009

text:
               27.9.2011

               SL

               Uradni list Evropske unije

               L 250/85

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Izvajalske agencije za raziskave za proračunsko leto 2009
   (2011/556/EU, Euratom)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2009 (1),

               —

               ob upoštevanju zaključnega letnega računa Evropske unije za proračunsko leto 2009 (SEC(2010) 963– C7-0211/2010) (2),

               —

               ob upoštevanju zaključnega letnega računa Izvajalske agencije za raziskave za proračunsko leto 2009,

               —

               ob upoštevanju poročila Komisije o nadaljnjem ukrepanju na podlagi sklepov o razrešnici za proračunsko leto 2008 (COM(2010) 650) in delovnih dokumentov osebja Komisije, priloženih temu poročilu (SEC(2010) 1437 in SEC(2010) 1438),

               —

               ob upoštevanju sporočila Komisije z dne 2. junija 2010„Zbirno poročilo o dosežkih Komisije pri upravljanju v letu 2009“ (COM(2010) 281),

               —

               ob upoštevanju letnega poročila Komisije organu, pristojnemu za podelitev razrešnice, o notranjih revizijah, opravljenih leta 2009 (COM(2010) 447), in delovnega dokumenta služb Komisije, ki je priložen temu poročilu (SEC(2010) 994),

               —

               ob upoštevanju poročila Računskega sodišča o zaključnem letnem računu Izvajalske agencije za raziskave za proračunsko leto 2009, z odgovori Agencije (3),

               —

               ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 287 Pogodbe o delovanju Evropske unije (4),

               —

               ob upoštevanju priporočila Sveta z dne 15. februarja 2011 o podelitvi razrešnice izvajalskim agencijam glede izvrševanja proračuna za proračunsko leto 2009 (05893/2011 – C7-0054/2011),

               —

               ob upoštevanju členov 274, 275 in 276 Pogodbe ES, člena 17(1) Pogodbe o Evropski uniji, členov 317, 318 in 319 Pogodbe o delovanju Evropske unije ter členov 179a in 180b Pogodbe Euratom,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), kakor je bila spremenjena z uredbama Sveta (ES, Euratom) št. 1995/2006 (6) in (ES) št. 1525/2007 (7), zlasti členov 55, 145, 146 in 147 te uredbe,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), zlasti člena 14(3),

               —

               ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (9), zlasti prvega in drugega odstavka člena 66 te uredbe,

               —

               ob upoštevanju Sklepa Komisije 2008/46/ES z dne 14. decembra 2007 o ustanovitvi Izvajalske agencije za raziskave za upravljanje nekaterih delov posebnih programov skupnosti „Ljudje“, „Zmogljivosti“ in „Sodelovanje“ na področju raziskav pri uporabi Uredbe Sveta (ES) št. 58/2003 (10),

               —

               ob upoštevanju člena 76 in Priloge VI poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A7-0134/2011),

               A.

               ker Komisija v skladu s členom 17(1) Pogodbe o Evropski uniji izvršuje proračun in upravlja programe, v skladu s členom 317 Pogodbe o delovanju Evropske unije pa to počne na lastno odgovornost, pri čemer sodeluje z državami članicami in upošteva načelo dobrega finančnega poslovodenja,

               1.

               podeli direktorju Izvajalske agencije za raziskave razrešnico glede izvrševanja proračuna izvajalske agencije za proračunsko leto 2009;

               2.

               navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2009, oddelek III – Komisija in izvajalske agencije;

               3.

               naroči svojemu predsedniku, naj ta sklep in priložen sklep o razrešnici glede izvrševanja splošnega proračuna Evropske unije za proračunsko leto 2009, oddelek III – Komisija, in resolucijo, ki je del sklepov, posreduje direktorju Izvajalske agencije za raziskave, Svetu, Komisiji, Sodišču Evropskih skupnosti in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL L 69, 13.3.2009.

      (2)  UL C 308, 12.11.2010, str. 1.

      (3)  UL C 338, 14.12.2010, str. 90.

      (4)  UL C 308, 12.11.2010, str. 129.

      (5)  UL L 248, 16.9.2002, str. 1.

      (6)  UL L 390, 30.12.2006, str. 1.

      (7)  UL L 343, 27.12.2007, str. 9.

      (8)  UL L 11, 16.1.2003, str. 1.

      (9)  UL L 297, 22.9.2004, str. 6.

      (10)  UL L 11, 15.1.2008, str. 9.